
25-TA-529: Noteikumu projekts (Jauns)
Emisijas kvotu izsolīšanas instrumenta finansēto projektu atklāta konkursa "Plūdu risku mazināšanas, novēršanas  un noturības pret plūdiem veicināšanas pasākumi pašvaldībās" nolikums
TA saskaņojamie dokumenti
Noteikumu projekts 4.0
Anotācija (ex-ante) 3.0
MK sēdes protokollēmuma projekts 1.0
Atzinuma sniedzējs
Zemkopības ministrija
Atzinums iesniegts
11.06.2026.
Atzinuma sniegšanas termiņš
11.06.2026.
Saskaņošanas rezultāts
Nesaskaņots
Pieejamības statuss
Vispārpieejams

	Autors

	1.
	Noteikumu projekts
21.2. valsts nozīmes meliorācijas sistēmu būvniecība, atjaunošana un pārbūve;
	Iebildums
Lauksaimniecības un mežu zemju ES atbalsta projektos netiek atļauta valsts nozīmes ūdensnoteku atjaunošana vai pārbūve apdzīvotās vietās. Ja valsts nozīmes meliorācijas sistēmas netiek ietvertas - atbalstītas pašvaldību projektos, tad apdzīvotajās vietās paliek spēkā plūdu draudi no uzplūstošajām lauksaimniecības un meža zemēm.
Piedāvātā redakcija
-
	Mārtiņš Krasovskis (ZMNĪ)

	2.
	Noteikumu projekts
71.1. finansējuma saņēmēja vai sadarbības partnera īpašumā, valdījumā vai bezatlīdzības turējumā esošā nekustamajā īpašumā, uz kuru finansējuma saņēmējam ir apbūves tiesība;
	Iebildums
Nav atbalstāma infrastruktūras būvniecība kā obligātu nosacījumu, nosakot apbūves tiesību.  Ar apbūves tiesību Civillikumā ieviests  tiesību institūts, uz kura pamata persona var celt un lietot uz sveša zemesgabala nedzīvojamu ēku vai inženierbūvi kā īpašnieks apbūves tiesības spēkā esamības laikā. Meliorācijas vai ūdenssaimniecības infrastruktūras būve nav īslaicīga būve vai būve, kas terminēta laikā.
Līdz ar to nav atbalstāma apbūves tiesību reģistrācija Zemesgrāmatā, kas rada finansiālu un administratīvu šķērsli infrastruktūras būves īstenošanai. 
Piedāvātā redakcija
-
	Gints Melkins (ZM)

	3.
	Noteikumu projekts
10.1. šo noteikumu 7.1. apakšpunktā minētajai jomai ir līdz 1 000 000 euro (ieskaitot);
	Priekšlikums
Palielināt finansējumu vienam infrastruktūras objektam līdz 5 miljoni eiro, ņemot vērā infrastruktūras objektu būvniecības izmaksas.
Piedāvātā redakcija
10.1. šo noteikumu 7.1. apakšpunktā minētajai jomai ir līdz 5 000 000 euro (ieskaitot);
	Gints Melkins (ZM)

	4.
	Noteikumu projekts
22.1. attiecībā uz meliorācijas un lietusūdens kanalizācijas sistēmu būvniecību, pārbūvi un atjaunošanu:
	Priekšlikums
Norādīt, ka meliorācijas un lietusūdens kanalizācijas sistēmu būvniecība veicama atbilstoši būvniecībā spēkā esošajiem normatīvajiem aktiem.
Piedāvātā redakcija
22.1. attiecībā uz meliorācijas un lietusūdens kanalizācijas sistēmu būvniecību, pārbūvi un atjaunošanu, atbilstoši būvniecībā noteiktajiem normatīvajiem aktiem.
	Gints Melkins (ZM)



